"**ลาสต์เอ็กซิตทูสปริงฟีลด์**" (อังกฤษ: Last Exit to Springfield; ทางออกสุดท้ายสู่สปริงฟีลด์) เป็นตอนที่เจ็ดของฤดูกาลที่สี่ ของละครชุดทางโทรทัศน์สัญชาติอเมริกัน *เดอะซิมป์สันส์* ออกอากาศครั้งแรกทางฟ็อกซ์ในสหรัฐเมื่อ 11 มีนาคม 1993. เนื้อเรื่องมีศูนย์กลางอยู่ที่โฮเมอร์ ซิมป์สัน กลายมาเป็นประธานสหภาพแรงงานของโรงไฟฟ้านิวเคลียร์สปริงฟีลด์และนำคนงานของโรงงานนัดประท้วงหยุดงานเพื่อทวงคืนการครอบคลุมค่าใช้จ่ายทันตกรรมให้กับลูกจ้างของโรงงาน เพื่อที่ครอบครัวของเขาจะได้ไม่ต้องควักเงินออกค่าเหล็กจัดฟันของลิซ่า

ตอนนี้เป็นผลงานเขียนโดยเจย์ โคเกน และ วอลเลซ โวโลดาร์สกี ซึ่งเป็นผลงานเขียนบทชิ้นสุดท้ายให้กับเดอะซิมป์สันส์ของทั้งคู่ กำกับโดยมาร์ก เคิร์กแลนด์ ในตอนมีแขกรับเชิญเป็นจอยส์ บรัทเธอส์ ร่วมรับบทเป็นตนเอง "ลาสต์เอ็กซิตทูสปริงฟีลด์" ได้รับคำชื่อนชมอย่างกว้างขวางจากทั้งแฟนละครและนักวิจารณ์ และบ่อยครั้งถูกเรียกว่าเป็นตอนที่ดีที่สุดของเดอะซิมป์สันส์

เสียงตอบรับ
-----------

ตอนนี้มักได้รับการจัดอันดับเป็นหนึ่งในตอนที่ดีที่สุดตลอดกาลและหนึ่งในสิบอันดับแรกของเดอะซิมป์สันส์ บีบีซีระบุว่าตอนนี้เป็นตอนที่ "ถูกเรียกครั้งว่าเป็นตอนที่ดีที่สุดตลอดกาลของเดอะซิมป์สันส์" บทความของ *เอนเตอร์เทนเมนต์วีกลี* จากมกราคม 2003 ซึ่งมองย้อน 25 ตอนที่ดีที่สุดของเดอะซิมป์สันส์ยกให้ตอนนี้เป็นตอนที่ดีที่สุด โดยระบุว่าตอนนี้ "ไร้ที่ติ, เป็นผลผลิตของละครชุดที่จุดสูสุดของพลังความคิดสร้างสรรค์ -- เมื่อการตลกเสียดสี[ในตอน]ทั้งทารุณและตรงประเด็น" และเป็นตอนที่ "ผสมผสานทั้งจุดสูงสุดและต่ำสุด และเป็นการเสียดสีสหภาพ[แรงงาน]ต่าง ๆ" ในปี 2020 อัล จีน รับรองว่าตอนนี้เป็นตอนที่หลายคนอาจถือว่าเป็นตอนโปรดของเขา

ในหนังสือ *แพลเน็ตซิมป์สัน* ผู้เขียน คริส เทิร์นเนอร์ (Chris Turner) เรียกตอนนี้ว่าเป็นตอนที่ดีที่สุดของเดอะซิมป์สันส์ โดยว่าตอนนี้ "ควรจะเอามาใช้สอนในโรงเรียน ในวิชาประวัติศาสตร์, เศรษฐศาสตร์, สังคมศึกษา, วรรณกรรม และศิลปะ มันช่างไร้ที่ติ" รวมถึงยังเรียกว่าเป็น "ครึ่งชั่วโมงที่ตลกที่สุดในประวัติศาสตร์ของโทรทัศน์" ในบทวิเคราะห์ทั้งตอน เขาตำหนิเพียงแค่ชอล์กบอร์ดกับเคาช์แก็กเท่านั้น

ในผี 2003 *ยูเอสเอทูเดย์* เผยแพร่รายการสิบอินดับตอนที่ดีที่สุดที่คัดสรรโดยเว็บมาสเตอร์ของเดอะซิมป์สันอาร์ไคฟ์ เพื่อฉลองตอนที่ 300 ของเดอะซิมป์สันส์ ในรายการสิบอันดับนั้นยกให้ตอนนี้อยู่ที่หนึ่ง

สิ่งสืบเนื่อง
-------------

ฉากหนึ่งในตอนแสดงให้เห็นห้องของมิสเตอร์เบินส์มีลิงเป็นพันตัวกำลังนั่งกดพิมพ์ดีด ซึ่งเป็นการอ้างถึงทฤษฎีบทวานรอนันต์ ได้เป็นแรงบัลดาลใจให้มีการทำการทดลองเดียวกันในโลกความเป็นจริงเกี่ยวกับทฤษฎีบทนี้ ตอนนี้ยังกลายมาเป็นประเด็นการศึกษาให้กับวิชาสังคมวิทยาที่มหาวิทยาลัยแคลิฟอร์เนีย เบิร์กลีย์

ในตอน ลิซ่าได้เล่นกีตาร์และขับร้องเพลงร่วมกับคนงานของโรงงาน เพลงของเธอ ซึ่งชื่อ "เพลงโฟล์กประท้วงหยุดงานสหภาพ" ("Union Strike Folk Song") เป็นผลงานประพันธ์โดยเจฟ มาร์ติน ได้ถูกนำมาดัดแปลงและขับร้องระหว่างการประท้วงจริงในประเทศอาร์เจนตินาเมื่อปี 2017 ระหว่างคนงานกับซีอีโอของกลาแร็งกรุ๊ป เอ็กตอร์ มักเนตโต

อ้างอิง
-------

1. 1 2 3 4  Richmond & Coffman 1997, p. 110.
2. ↑  Martyn, Warren; Wood, Adrian (2000). "Last Exit to Springfield". BBC. คลังข้อมูลเก่าเก็บจากแหล่งเดิมเมื่อ 2007-03-01. สืบค้นเมื่อ 2007-02-13.
3. ↑  Groening, Matt (2004). *The Simpsons season 4 DVD commentary for the episode "Last Exit to Springfield"* (DVD). 20th Century Fox.
4. 1 2  "The best *Simpsons* episodes, Nos. 1-5". *Entertainment Weekly*. Time Inc. 2003-01-31. คลังข้อมูลเก่าเก็บจากแหล่งเดิมเมื่อ 2014-10-18. สืบค้นเมื่อ 2022-01-15.
5. ↑  Jean, Al (2004). *The Simpsons season 4 DVD commentary for the episode "Last Exit to Springfield"* (DVD). 20th Century Fox.
6. ↑  "The Simpsons: 10 classic episodes". BBC News. 2010-01-14. สืบค้นเมื่อ 2022-01-15.
7. ↑  Chavez, Danette (April 15, 2020). "Interview: Al Jean knows which Simpsons episodes you think are the best—and worst". *The A.V. Club*. สืบค้นเมื่อ January 15, 2022.
8. 1 2  Turner 2004.
9. ↑  Paakkinen, Jouni (2003-02-06). "10 fan favorites". USA Today. สืบค้นเมื่อ 2022-01-15.
10. ↑  "Virtual monkeys complete Shakespeare's works". *BBC*. 2011-09-28. สืบค้นเมื่อ 2022-01-15.
11. ↑  Thomas B. Gold (2008). "The Simpsons Global Mirror" (PDF). University of California Berkeley. คลังข้อมูลเก่าเก็บจากแหล่งเดิม (PDF)เมื่อ 2009-04-07. สืบค้นเมื่อ 2011-07-18.
12. ↑  "Denuncian vaciamiento de la planta gráfica de Clarín". *La Izquierda Diario* (ภาษาสเปน). January 14, 2017.
13. ↑  Ojo Obrero (January 22, 2017). *"La fábrica es suya pero nuestro el poder" // AGR Clarín y Los Simpson* (YouTube) (ภาษาสเปน). เก็บจากแหล่งเดิมเมื่อ 2021-11-17.

บรรณานุกรม

* Groening, Matt (1997). Richmond, Ray; Coffman, Antonia (บ.ก.). *The Simpsons: A Complete Guide to Our Favorite Family* (1st ed.). New York: HarperPerennial. ISBN 978-0-06-095252-5. LCCN 98141857. OCLC 37796735. OL 433519M.
* Turner, Chris (2004). *Planet Simpson: How a Cartoon Masterpiece Documented an Era and Defined a Generation*. Foreword by Douglas Coupland. (1st ed.). Toronto: Random House Canada. ISBN 978-0-679-31318-2. OCLC 55682258.